section_heading: Životopis
paragraph_text: Rodio se je u Kelešinci kod Našica. Vojnu karijeru počeo je u JNA u kojoj je došao do časničkog čina. Više je godina bio instruktorom postrojbi za posebne namjene u 107. padobranskom puku JNA (službeno ime ondašnjih t.zv. niških specijalaca). Zbog toga što je bio Hrvat, a biti Hrvatom u JNA značilo je biti manje vrijedan i manjih izgleda za napredovanje, sve se više sukobljavao s nadređenima. Stoga je odlučio pobjeći iz JNA 1967. godine te je emigrirao u Belgiju. Pridružio se je hrvatskim emigrantskim krugovima. Zbog nekoliko je razloga jugokomunističkom velikosrpskom režimu bio nepodoban. Bio je Hrvat, član Matice hrvatske, časnik JNA koji je dezertirao, državljanin SFRJ koji je emigrirao iz Jugoslavije, pridruživanje emigrantskim krugovima i izrečeni antijugoslavenski stavovi i počinjena djela bili su razlogom da ga UDBA prati. Godinama su ga pokušali naći, što im je uspjelo početkom 1971. godine. Našli su mu stan gdje stanuje u Belgiji.